CELEX: 62016TA0742
Language: bg
Date: 2017-05-16 00:00:00
Title: Дело T-742/16 RENV: Решение на Общия съд от 16 май 2017 г. — CW/Парламент (Публична служба — Длъжностни лица — Психически тормоз — Член 12а от Правилника — Задължение за съдействие — Вътрешни правила за консултативната комисия по проблемите на тормоза на работното място и неговото предотвратяване — Член 24 от Правилника — Молба за съдействие — Отхвърляне — Решение, с което се отхвърля подадената по административен ред жалба — Самостоятелно съдържание — Преждевременност на жалбата по административен ред — Липса — Роля и правомощия на консултативната комисия по проблемите на тормоза на работното място и неговото предотвратяване — Факултативно сезиране от длъжностното лице — Извъндоговорна отговорност)

10.7.2017   
            
            
               BG
            
            
               Официален вестник на Европейския съюз
            
            
               C 221/25
            
         Решение на Общия съд от 16 май 2017 г. — CW/Парламент
   (Дело T-742/16 RENV) (1)
   
   ((Публична служба - Длъжностни лица - Психически тормоз - Член 12а от Правилника - Задължение за съдействие - Вътрешни правила за консултативната комисия по проблемите на тормоза на работното място и неговото предотвратяване - Член 24 от Правилника - Молба за съдействие - Отхвърляне - Решение, с което се отхвърля подадената по административен ред жалба - Самостоятелно съдържание - Преждевременност на жалбата по административен ред - Липса - Роля и правомощия на консултативната комисия по проблемите на тормоза на работното място и неговото предотвратяване - Факултативно сезиране от длъжностното лице - Извъндоговорна отговорност))
   (2017/C 221/35)
   Език на производството: английски
   
      Страни
   
   
      Жалбоподател: CW (представител: C. Bernard-Glanz, адвокат)
   
      Ответник: Европейски парламент (представители: E. Танева и M. Dean)
   
      Предмет
   
   Искане на основание член 270 ДФЕС, от една страна, за отмяна на решението на Парламента от 8 април 2013 г., с което е отхвърлена молбата за съдействие, подадена от жалбоподателката във връзка с твърдения психически тормоз, който същата смята, че ѝ е упражнен от нейните преки ръководители, и за отмяна на решението на генералния секретар на Парламента от 23 октомври 2013 г., с което е отхвърлена подадената от нея жалба по административен ред от 9 юли 2013 г., и от друга страна, за присъждане на обезщетение за вредите, които тя твърди, че е претърпяла
   
      Диспозитив
   
   
               1)
            
            
               Отменя решението от 23 октомври 2013 г. на генералния секретар на Европейския парламент, с което той в качеството си на орган по назначаването отхвърля подадената от CW жалба по административен ред от 9 юли 2013 г.
            
         
               2)
            
            
               Отхвърля като недопустимо искането за отмяна на решението на Парламента от 8 април 2013 г., с което е отхвърлена молбата за съдействие, подадена от CW.
            
         
               3)
            
            
               Осъжда Парламента да изплати на CW обезщетение за претърпените неимуществени вреди в размер на 2 000 EUR, заедно с мораторните лихви, считано от датата на обявяване на настоящото съдебно решение, по лихвения процент, определен от Европейската централна банка (ЕЦБ) за основните операции по рефинансиране.
            
         
               4)
            
            
               Отхвърля искането за обезщетение в останалата му част.
            
         
               5)
            
            
               Осъжда Парламента да понесе направените от него съдебни разноски и съдебните разноски на CW, направени в рамките на първоначалното производство пред Съда на публичната служба на Европейския съюз във връзка с жалбата по дело F-124/13, в рамките на производството по обжалване във връзка с дело T-309/15 P и в рамките на настоящото производство за ново разглеждане по дело T-742/16 RENV.
            
         
      (1)  ОВ C 52, 22.2.2014 г. (делото първоначално е заведено пред Съда на публичната служба на Европейския съюз с номер F-124/13).